پہلوٹھا

پہلوٹھا یا پہلونٹھا  پہلے بچہ کو کہتے ہیں، نیز یہ ایک یہودی و مسیحی مذہبی اصطلاح بھی ہے۔ یہ لفظ انسان یا جانور کے پہلے زندہ پیدا ہونے والے بچے کے لیے بولا جاتا ہے۔ یہودی مذہب میں پہلوٹھے کو کچھ خاص حقوق حاصل تھے۔ جانوروں کے پہلوٹھے بچوں کے لیے بھی کچھ مذہبی قوانین تھے، مثلاﹰ پہلا پیدا ہونے والا کسی حلال جانور کا بچہ خدا کے لیے قربان کر دیا جاتا وغیرہ۔

 لفظ پہلوٹھا کے معنی 
عہد نامہ قدیم کے عبرانی نسخے میں یہ لفظ بکور ہے، جس کا مادہ ب۔ ک۔ ر ہے۔ عبرانی زبان میں ب۔ ک۔ ر سے بننے والے لفظ پہلے پھل کے لیے استعمال ہوتے ہیں۔ لیکن بکور صرف انسان اور حیوان کے پہلے بچہ کے لیے استعمال ہوتا ہے۔ عبرانی لفظ بکور کے معنی ہیں: پہلی بار ماں کے رحم کو کھولنے والا۔قاموس الکتاب، صفحہ 210، آٹھویں طباعت 2005، مسیحی اشاعت خانہ، لاہور اردو میں یہ لفظ سنسکرت زبان سے آیا ہے۔ سنسکرت میں لفظ 'پرتھم + ال + پترکہ' سے ماخوذ 'پہلوٹھا' اردو میں بطور صفت استعمال ہوتا ہے۔ پہلوٹھا اردو میں سب سے پہلے 1951 کو '"کتاب مقدس"' میں تحریراً مستعمل ملتا ہے۔لفظ پہلوٹھا کے معنی

 عہد نامہ قدیم میں 

 حقوق 
 باپ کی غیر موجودگی میں پہلوٹھا بیٹا، اپنے بھائی، بہنوں پر اختیار رکھتا تھا۔عہد نامہ قدیم، پیدائش باب 37، ورس 22
 پہلوٹھے کو وراثت سے باقی بیٹوں سے دگنا حصہ ملتا۔عہد نامہ قدیم،2 سلاطین، باب 2 ورس 9
 شاہی خاندان میں پہلوٹھا باپ کے بعد حکومت کا حقدار ہوتا تھا۔عہد نامہ قدیم، 2 تواریخ باب 21 ورس 1تا 3
 باپ مرنے سے پہلے دعوت میں لوگوں کو بلا کر پہلوٹھے کو جانشین نامزد کرتا اور خاص دعا دیتا، اگر نبی ہوتا تو اپنے بعد پہلوٹھا کو نبوت کے لیے خدا کے حضور پیش کرتا۔عہد نامہ قدیم، پیدائش، باب 25

 پہلوٹھے جانوروں کے لیے خدائی احکام 
عہد نامہ قدیم کی کتاب گنتی میں پہلوٹھے جانوروں کے کچھ احکام بیان کیے گئے ہیں۔

 مزید دیکھیے 
 عیسو
 وراثت

 حوالہ جات 

زمرہ:رسم و رواج
زمرہ:عبرانی بائبل کے الفاظ اور جملے
زمرہ:قرابت و نسب
زمرہ:یہودی قانون و رسومات
زمرہ:یہودی معاشرہ
زمرہ:یہودی۔مسیحی موضوعات
زمرہ:ویکی ڈیٹا سے مختلف مختصر وضاحت